Jeff Bezos

**Jeff Bezos**, magaciisa saxda waa **Jeffrey Preston Bezos** (/ˈbeɪzoʊs/, wuxuuna dhashay 12, jennuary 1964), waa bilyaneer Mareykan ah oo ganacsade ah isla markaana ah aas-aasaha shirkadda Amazon. Jeff Bezos waa nin maalgashte ahaahadane injiner wuxuuna cilmi dheer u lahaa sayniska kombiyuutarka.

Jeff Bezos waa aasaasaha iyo maamulihii hore ee Amazon, mid ka mid ah shirkadaha ugu waaweyn ee tiknoolajiyada adduunka, oo uu aasaasay sanadkii 2000 oo uu gaaray heerkii ugu sareeyay ee ganacsigeeda sanadkii 2015-kii.

Iyada oo hantida saafiga ah ee $ 112 bilyan, Jeff Bezos wuxuu mar ahaa "qofka ugu taajirsan adduunka", sida laga soo xigtay Forbes, inta u dhaxeysay 2017 iyo 2021, markaas oo uu ka horreeyey mogulka tiknoolojiyadda ee Ustareliyaka Elon Musk.::

Qoraaga xogtaan *Sammyboi* (heykal).

## Noloshiisii hore iyo waxbarashada

Bezos wuxuu ku magacbaxay Jeffrey Preston Jorgensen Janaayo 12, 1964, Albuquerque, New Mexico,  waxaa dhalay Jacklyn ( *née* Gise) (1946–2025) iyo Ted Jorgensen  (1944–2015). Xilligii uu dhalanayay, hooyadiis waxay ahayd arday dugsi sare ah oo 17 jir ah, aabihiisna wuxuu ahaa 19 jir.  Ted wuxuu ahaa nin u dhashay dalka Denmark oo baaskiil wada  oo ku dhashay Chicago, wuxuuna kasoo jeedaa qoys Baptist ah.  Kaddib markii ay dhammeeysay dugsiga sare wallow ay jireen xaalado adag, Jacklyn waxay ka qeybgashay dugsi xilliga habeenkii ah, iyadoo wadata ilmaheeda yar.  Jeff wuxuu markii uu labba sanno jirsaday billaabay dugsiga Montessori ee Albuquerque. 

Ted (Jeff aabbihiis) wuxuu la dhibaataysnaa khamriga iyo xaalado dhaqaale xumo. Jacklyn waxay ka tagtay ninkeeda si ay ula noolaato waalidkeed, iyadoo gudbisay dacwad furiin bishii Juun 1965-tii, markaas oo Jeff uu jiray 17 bilood oo qura. Ka dib furiinka waalidkiis, hooyadiis waxay guursatay Miguel "Mike" Bezos, oo ahaa soo-galooti u dhashay dalka Kuuba, bishii Abriil 1968-dii. Arooska ka dib, Mike wuxuu si sharci ah u korsaday Jeff oo markaas 4 sano jir ahaa, magaca qoyskana waxaa looga beddelay Jorgensen loona dhigay Bezos. Jacklyn, ninkeedii cusub, iyo wiilkeeduba waxay ka guureen degaankaas, iyagoo ka codsaday Ted inuu joojiyo xiriirka uu la leeyahay wiilka, codsigaas oo uu oggolaaday.

Markii Mike uu shahaadadiisa ka qaatay Jaamacadda New Mexico, qoysku waxay u guureen Houston, Texas, si uu ugu bilaabo shaqo injineernimo shirkadda Exxon. Jeff wuxuu waxbarashada dugsiga hoose ka bilaabay River Oaks Elementary School ee Houston, halkaas oo uu dhiganayay fasallada afraad ilaa lixaad. Jeff awowgiis dhanka hoose wuxuu ahaa Lawrence Preston Gise, oo ahaa agaasime goboleedka Guddiga Tamarta Atommiga ee Mareykanka (AEC) ee Albuquerque.

Lawrence wuxuu goor hore ka fariistay shaqada isagoo u guuray beer qoyskiisu ku lahaayeen meel u dhow Cotulla, Texas. Jeff wuxuu halkaas ku qaadan jiray xagaayo badan xilligii yaraantiisii; beertaas oo uu markii dambe iibsaday, kana ballaariyay 25,000 oo hektar ilaa 160,000 oo hektar. Jeff wuxuu muujiyay xiiso cilmiyeed iyo aqoon farsamo, isagoo mar ku xiray alaarmiga korontada qolkiisa si uu uga ilaaliyo walaalihiis ka yaraa. Qoysku waxay markii dambe u guureen Miami, Florida, halkaas oo Jeff uu ka dhigtay dugsiga sare ee Miami Palmetto High School. Intii uu dugsiga sare ku jiray, wuxuu ka shaqayn jiray maqaayadda McDonald's isagoo ahaa cunto-kariye (line cook) xilliga quraacda.

Bezos wuxuu ka qayb qaatay Barnaamijka Tababarka Sayniska ee Ardayda ee Jaamacadda Florida. Wuxuu ahaa ardayga ugu sarreeya fasalkiisa (valedictorian), wuxuuna ku guulaystay abaalmarino dhawr ah oo ay ka mid yihiin National Merit Scholar iyo Silver Knight Award sanadkii 1982-kii. Khudbadiisii qalin-jabinta, Bezos wuxuu u sheegay dhagaystayaasha inuu ku riyoonayo maalin bini'aadanku ay degaan ka samaysan doonaan hawada sare. Jariidad maxalli ah ayaa soo xigatay ujeedkiisa ahaa "inuu dadka oo dhan ka saaro dhulka, dhulkana loo beddelo beer qaran oo aad u weyn".

Kaddib markii uu ka qalin-jabiyay dugsiga sare 1982-kii, Bezos wuxuu galay Jaamacadda Princeton. Markii hore wuxuu bartay cilmiga Fiisigiska (physics), balse markii dambe wuxuu u beddelay Injineernimada Korontada iyo Sayniska Kombiyuutarka. Sanadkii 2018-kii, isagoo hadal ka jeedinayay Naadiga Dhaqaalaha ee Washington, D.C., Bezos wuxuu shaaca ka qaaday in qiyaastii soddon sano ka hor, arday ay isku fasal ahaayeen oo lagu magacaabo Yasantha Rajakarunanayake uu kaga guulaystay xallinta dhibaatada xisaabta, taasna ay ku kalliftay inuu iska daayo riyadiisii ahayd inuu noqdo saynisyahan ku takhasusay Fiisigiska Aragtida (theoretical physicist).

Bezos wuxuu xubin ka ahaa Quadrangle Club, oo ka mid ah 11-ka naadi ee wax lagu cuno ee Princeton. Intaas waxaa dheer, wuxuu ahaa guddoomiyaha qaybta Princeton ee ururka "Students for the Exploration and Development of Space" (SEDS). Wuxuu ku qalin-jabiyay dhibco aad u sarreeya (GPA 4.2), waxaana loo doortay xubinnimada ururrada sharafta leh ee Phi Beta Kappa iyo Tau Beta Pi. Bezos wuxuu ka qalin-jabiyay Princeton sanadkii 1986-kii isagoo qaatay shahaadada Bachelor of Science in Engineering (BSE), isagoo ku gudbay dhibcaha ugu sarreeya ee sharafta leh (summa cum laude).